આગામી ગણેશ ઉત્સવમાં વિસર્જન બાદ ઔરંગાના ઓવારેથી મોટા વાહનો પરંપરાગત રૂટ પરથી પરત થવાના મુદ્દે ભારે અનિચ્છતા ફેલાઈ છે. ગણેશઉત્સવ અને મહોરમને લઈ મંગળવારે યોજાયેલી શાંતિ સમિતિની બેઠકમાં પણ આ મુદ્દો જોરશોરથી ઉઠ્યો હતો. જોકે, વલસાડના ઈતિહાસમાં પ્રથમવાર વિસર્જન બાદ પરત રૂટ અંગે અસમંજસતા સર્જાતા આયોજકો ચિંતામાં અને વહીવટી તંત્ર દ્વીધામાં મૂકાયું છે. વિસર્જન બાદ મોટા વાહનોને પરત ફરવા માટે હાલ તબક્કે તો કોઈ અન્ય રૂટ નહીં જણાતાં મામલો અત્યારથી પેચીદો બન્યો છે.